Μια πολύ περίεργη υπόθεση διερευνούν από το περασμένο Σαββάτο το βράδυ στελέχη της Αστυνομικής Διεύθυνσης Λέσβου.



Όπως έχει γίνει γνωστό μέχρι τώρα, το βράδυ του περασμένου Σαββάτου στην περιοχή της Κρατήγου κοντά στο αεροδρόμιο Μυτιλήνης διενεργήθηκε έλεγχος σε αυτοκίνητο τύπου ΒΑΝ που ανήκε σε μη κυβερνητική οργάνωση που επιχειρεί στη Λέσβο σε θέματα υποδοχής προσφύγων και μεταναστών. Κατά τον έλεγχο διαπιστώθηκε ότι το αυτοκίνητο έφερε δεύτερες πινακίδες κυκλοφορίας που βρισκόταν κάτω από τις εμφανείς πινακίδες. Οι δεύτερες αυτές πινακίδες κυκλοφορίας ανήκαν σε αυτοκίνητο του Ελληνικού Στρατού. Στο αυτοκίνητο κατά την έρευνα βρέθηκαν επίσης και μηχανήματα ασύρματης επικοινωνίας.



Πραγματοποιήθηκε μια σύλληψη ενώ η όλη υπόθεση συνεχίζεται να διερευνάται αφού από στελέχη της Ελληνικής Αστυνομίας κρίνεται ιδιαίτερα σοβαρή.

Στρατής Μπαλάσκας / ΑΠΕ - ΜΠΕ

